รายการที่สั่ง
- เส้นหมี่เย็นตาโฟแห้ง - ตอนเสิร์ฟมางงๆ นิดหน่อย เพราะสั่งแห้ง แต่มาแบบขลุกขลิกน้ำน้อย อืม... แต่ไม่เป็นไรกินได้อยู่ ไม่รู้เป็นเพราะหิว หรือมั้นอร่อยจริงๆกันแน่ กินไปได้เกือบครึ่งชามเพิ่งนึกขึ้นได้ว่ายังไม่ได้ปรุงรสเลยนี่หน่า เลยจัดพริกป่น กะน้ำปลาเข้าไปนิดหน่อยให้พอเป็นกระสัย ด้วยความอร่อยแบบไม่ต้องปรุงเพิ่มแบบนี้ ให้เลยครับ (5/5)

- เส้นเล็กต้มยำตะไคร้มะนาว - ใครมากินร้านนี้ เหมือนต้องสั่งชามนี้มากิน เำพราะขึ้นป้ายหรามาก อยู่รายการบนสุดของป้ายอาหารเลย รสชาติก็ไม่ทำให้ผิดหวังจริงๆ น้ำซุปเข้มข้น จัดจ้าน ไม่ต้องปรุงเพิ่มอีกเช่นกัน แต่น่าเสียดายที่ลูกชิ้นไม่ค่อยโดนใจผมนัก โดยเฉพาะลูกชิ้นกุ้งเข้าขั้นไม่อร่อย (4/5)

ความคุ้มค่า
- เห็นหลายท่านว่าแพงๆ แต่สำหรับผม รสชาติขนาดนี้ ปริมาณเท่านี้ ราคาชามนึง 35-50 บาท ถือว่าโอเคครับ (ที่ผมกิน 2 ชามก็แค่ชามละ 35 บาทเอง) แต่อาจจะแพงไปหน่อยสำหรับค่าครองชีพแถวชานเมืองกรุงเทพฯแบบนี้ (3/5)

การบริการ
- เฮียที่เสิร์ฟบริการได้ใจมาก วิ่งตลอดเลย อยากบอกเฮียอยู่เหมือนกันว่า เดินๆมั่งก็ได้ ^^; (5/5)

สรุป: เป็น 1 ร้านที่แนะนำเลยครับ สำหรับคนที่ชื่นชอบก๋วยเตี๋ยวต้มยำ และเย็นตาโฟ จัดไป 4 ดาว (โดนหัก 1 ดาวค่าลูกชิ้นไม่ค่อยอร่อย)